### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2025 er der afsat et rådighedsbeløb på 0,4 mio. kr. som en pulje
til støtte for forsamlingshusene. Der søges om anlægsbevilling til det samlede rådighedsbeløb på 0,4 mio. kr. til puljen til forsamlingshusene.

## Indstillinger

Direktøren indstiller, at der gives en anlægsbevilling på i alt 0,4 mio. kr. finansieret af
rådighedsbeløbet i 2025 afsat som pulje til støtte for forsamlingshusene.

## Behandling

Kultur- og Fritidsudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelen har siden 2014 afsat en årlig pulje på 400.000 kr. til støtte til de
selvejende forsamlingshuse i kommunen.

Puljen blev afsat efter en nærmere undersøgelse af forsamlingshusenes roller og vilkår, hvor
repræsentanter fra husene i den forbindelse arbejdede på at få skabt bedre netværk
forsamlingshusene imellem, at få skabt flere indtægtsgivende aktiviteter og flere aktiviteter for
lokalsamfundene, samt komme med forslag til, hvordan husene kunne få skabt en bedre
økonomi og/eller bruge deres midler mest optimalt.

Som udløber heraf blev Forsamlingshusenes Fællesråd i Kalundborg Kommune dannet.

Det er Fællesrådets opgave - i lighed med tidligere år - at indsamle og indstille ansøgninger fra
de enkelte huse til den afsatte pulje, som lever op til de krav Kommunalbestyrelsen har afsat.
Resultatet foreligges til endelig beslutning i Kultur- og Fritidsudvalget senest august 2025.

På baggrund af overstående søges der en anlægsbevilling til rådighedsbeløbet på 0,4 mio. kr.

## Økonomiske konsekvenser

Der er afsat et rådighedsbeløb på 0,4 mio. kr. i 2025 som pulje til støtte for forsamlingshuse.
Det bemærkes, at restrådighedsbeløbet herefter udgør 0 kr.

[adresse] bemærkninger er indarbejdet i sagen.

### Sagens forløb

04/02/2025 Kultur- og Fritidsudvalget
Anbefales.
19/02/2025 Økonomiudvalget
Anbefales.